**Πρόγραμμα δωρεάν ξενάγησης και εκπαιδευτικής παρουσίασης των αθλητικών δράσεων του Α.Σ. του Άρη Θεσσαλονίκης προς τα Δημοτικά σχολεία**

Το Α.Σ. του Άρη Θεσ/νίκης στα πλαίσια των αρχών της ευγενούς άμιλλας και του αθλητικού ιδεώδους σειρά αθλητικών δράσεων με σύνθημα «Αγαπώ την Άθληση-Αγαπώ την υγεία μου».

Το πρόγραμμα δράσεων περιλαμβάνει:

* επισκέψεις για ευαισθητοποίηση σε θέματα αθλητισμού από πιστοποιημένους εκπαιδευτές/προπονητές στα Δημοτικά σχολεία του Δήμου Θεσ/νίκης
* φιλοξενία στις εγκαταστάσεις του «Κλεάνθης Βικελίδης»
* γνωριμία με τα αθλητικά τμήματα του σωματείου
* ξενάγηση στην αίθουσα τροπαίων του Άρη καθώς και εκπαιδευτική παρουσίαση στην αίθουσα Τύπου από υπεύθυνο μέλος του συλλόγου.

Οι μαθητές/τριες θα γνωρίσουν την ιστορία του Συλλόγου που μετρά 105 έτη προσφοράς και ταυτόχρονα θα ενημερωθούν για τα σωματικά και ψυχικά οφέλη του αθλητισμού στον άνθρωπο.

Οι επισκέψεις αυτές μπορούν να πραγματοποιηθούν καθημερινά σε συγκεκριμένη ημέρα και ώρα, κατόπιν συνεννόησης. Για πληροφορίες μπορείτε να απευθύνεστε στο Α.Σ. του Άρη στην ηλεκτρονική διεύθυνση info@arisac.gr καθώς και στο τηλέφωνο 2310-305402, υπεύθυνος κος Αρβανιτίδης Ελευθέριος.